Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: A 23/1990. (XII. 3.) PM rendelet 4. számú melléklete
Paragraph Index: 1895

105. A XII. Áruosztály 64. Árucsoport 6404 vámtarifaszám 6404 11 00 KN alszámához tartozó magyarázat után az alábbi új KN alszámos magyarázatot kell felvenni: „6404 19 90 Más Az alszám alá osztályozandó a „strandcipő” néven ismert lábbeli, melynek a felsőrésze egy textil anyagból álló csíkra korlátozódik. A felsőrészt a vastag, könnyű, lyukacsos szerkezetű talp mindkét oldalára ráerősítették. A talp a lábbal és a talajjal egyaránt érintkezik. A textilcsík a láb első és hátsó részét egyaránt szabadon hagyja, szélessége nem haladja meg a cipő hosszának az egyharmadát. Tekintve, hogy a láb hátsó részét a cipő nem takarja, a viselő sarka járás közben elemelkedik a talptól. A strandcipőket strandok vagy úszómedencék környékén homokos vagy vizes lábbal történő hordásra tervezték, kivitelük nem teszi lehetővé hordásukat hosszabb távú gyaloglás esetén. A fentiek értelmében az alábbi rendelkezéseknek vagy meghatározásoknak kell megfelelni:

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes